
CONTRACT  DE EXECUȚIE  LUCRĂRI
nr. ……… din data de …………

In temeiul Legii 98/19.05.2016 privind achizitiile publice s-a incheiat prezentul contract de achizitie publica lucrari, intre:

1. Părțile contractante
 
UNIVERSITATEA “ALEXANDRU IOAN CUZA” din IAŞI, cu sediul în Iaşi, B-dul Carol I nr.11, reprezentată prin Rector Prof. univ. dr. Tudorel TOADER şi Director Economic și Resurse Umane Ec. Liliana IFTIMIA, fax 0232201142,  cont  nr. RO71TREZ23F651104710101X deschis la Trezoreria Iași, CUI 4701126, în calitate de AUTORITATE CONTRACTANTĂ, 

şi 
SC ………SRL, cu sediul în ………… telefon/fax ……….., înregistrată la Registrul Comerţului sub nr. …………, cod fiscal nr. ……… şi cont …………. deschis la Trezoreria …………., reprezentată legal prin …………. avand funcţia de ………., în calitate de CONTRACTANT, a intervenit prezentul contract.

2. Obiectul și prețul contractului

2.1.- Contractantul se obligă să execute și să finalizeze lucrările de reabilitare centrale termice Complex Studențesc Tg. Copou – lucrări de înlocuire cazane de apă caldă și rețea distribuție agent termic, precizate în specificațiile tehnice la nivelul cerințelor impuse de legislația privind calitatea în construcții și siguranța funcțională, în conformitate cu obligațiile asumate prin prezentul contract și să asigure mentenanța pe perioada de garanție în baza unui contract distinct. Contractul va fi considerat executat integral atunci când procesul verbal de recepție la terminarea lucrărilor și procesul verbal de recepție finală vor fi semnate de comisia de recepție, care confirmă că lucrările au fost executate conform contractului și orice defecțiuni, dacă a fost cazul, au fost remediate, respectiv nu mai există defecțiuni ale lucrărilor la data expirării perioadei de garanție.
2.2. - Autoritatea contractantă se obligă să plătească contractantului prețul de ………. lei cu TVA pentru execuția lucrării de reabilitare centrale termice Complex Studențesc Tg. Copou – lucrări de înlocuire cazane de apă caldă și rețea distribuție agent termic. 

2.3. -Prețul convenit pentru îndeplinirea contractului, plătibil contractantului de către autoritatea contractantă, este de …………lei, la care se adauga T.V.A. ……………. Lei, din care:
- Servicii de proiectare aferente actualizării proiectelor…………lei, la care se adauga T.V.A. …………. Lei

- Execuția lucrărilor (include toate cheltuielile legate de execuția lucrărilor, inclusiv întocmire documente necesare pt. ISCIR si DELGAZ GRID, taxe, etc) …………lei, la care se adauga T.V.A. …………. Lei

Prețul reprezintă valoarea maximă a prețului care se cuvine contractantului pentru executarea completă și corespunzătoare calitativ a lucrărilor, în condițiile prevăzute în contract. Fără a aduce atingere prevederilor art 2.4 din contract, în situația apariției pe perioada executării acestuia a unor cheltuieli neprevăzute, acestea vor fi analizate de autoritatea contractantă împreună cu contractantul și dacă se va dovedi că aceste cheltuieli au fost într-adevar neprevăzute și numai dacă se încadrează în limita maximă prevăzută de legislația în vigoare, vor putea face obiectul unui act adițional la contractul de lucrări. Lucrările neprevăzute aferente cheltuielilor neprevăzute nu vor fi puse în operă de contractant înainte de a fi aduse la cunoștința autorității contractante în vederea analizării, acceptării și eventual, încheierii unui act adițional.
2.4 Prețurile detaliate pentru fiecare categorie de lucrări  sunt cele înscrise în ofertă (reprezentând anexă la contract). Prețul nu va fi indexat și nu va suporta nici o majorare pe durata execuției lucrărilor, indiferent de inflație, de eventualele creșteri de costuri, de prețurile și tarifele datorate pieței sau variații ale cursului valutar.
2.5 Prețul include, fără a se limita la acestea, toate costurile contractantului cu mâna de lucru, materialele, produsele, echipamentele, utilajele, instalațiile, mijloacele de transport și de supraveghere a lucrărilor și orice alte cheltuieli necesare pentru finalizarea lucrărilor, în conformitate cu prevederile specificațiilor tehnice și ale ofertei tehnice până la recepția finală, inclusiv profitul contractantului.
2.6 Lucrările care trebuiesc efectuate pentru corectarea anumitor lucrări executate deficitar de către contractant sau care prezintă lipsuri vor fi executate de catre contractant pe cheltuiala sa fără a fi decontate de autoritatea contractantă. 

3.Durata contractului

3.1 Durata contractului este până la data îndeplinirii de către ambele părți a obligațiilor contractuale.

3.2 -Contractantul se obligă să execute și să finalizeze lucrarea/lucrările așa după cum este prevăzut în graficul de execuție. Lucrările vor începe  la data specificată în ordinul de începere. 
(1) Termenul de proiectare este de maxim 15 zile de la data semnării contractului de către ambele părți.
(2) Durata de execuție a lucrărilor este de maxim 90 de zile de la data stipulată în ordinul de începere a lucrărilor, dar nu mai târziu de 15 septembrie 2021. Ordinul de începere a lucrărilor va fi dat după transmiterea de către contractant către Direcția tehnică din cadrul Universității Alexandru Ioan Cuza din Iași a actualizării proiectelor.

4.Definiţii și interpretări
4.1- În prezentul contract următorii termeni vor fi interpretaţi astfel:
a) contract - actul juridic care reprezinta acordul de vointa al celor doua parti, incheiat intre o Autoritate contractanta, in calitate de beneficiar, si un executant de lucrări, in calitate de Contractant;

b) autoritate contractantă şi contractant - părţile contractante, aşa cum sunt acestea numite în prezentul contract;
c)preţul contractului - preţul plătibil contractantului de către autoritatea contractanta, în baza contractului, pentru îndeplinirea integrală şi corespunzătoare a tuturor obligaţiilor sale, asumate prin contract;
d)amplasamentul lucrării - locul unde Contractantul execută lucrarea;
e)forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
f)zi - zi calendaristică; an - 365 de zile. Termenul "zi" ori "zile" sau orice referire la zile reprezintă zile calendaristice, dacă nu se specifică în mod diferit
g)standarde - standardele, reglementarile tehnice aplicabile lucrarilor executate in baza contractului, sau altele asemenea prevazute in Caietul de sarcini si in propunerea tehnica;

h) Comisia de Receptie – inseamna  comisia de receptie constituita  in conformitate cu prevederile H.G. nr 273/1994 cu modificarile  ulterioare  privind aprobarea regulamentului de receptie al lucrarilor de constructii si instalatii aferente acestora.
4.2. În prezentul contract, cu excepţia unei prevederi contrare, cuvintele la forma de singular vor include forma de plural şi viceversa, acolo unde acest lucru este permis de context.
5. Documentele contractului
5.1. - Natura și volumul lucrărilor sunt precizate în anexele la prezentul contract. 

5.2. - Documentele prezentului contract sunt: 


a) solicitarea de ofertă nr……………. inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) specificatiile tehnice nr. 1101/25.05.2021;

c) oferta  înregistrată la Registratura Universității “Alexandru Ioan Cuza” din Iași cu nr. ……., inclusiv clarificările din perioada de evaluare; 


d) graficul de execuție;

e) convenție în domeniul securității și sănătății în muncă; 


f) convenţie privind  situaţiile  de  urgenţă (apararea  împotriva  incendiilor  şi  protecţiei  civile);


g) acte adiţionale, care vor deveni anexe la contract (dacă este cazul)

6. Standarde 

6.1. Contractantul garantează că va respecta:
· Prescripţia tehnică PT C 9 - 2010 Cazane de apă caldă şi cazane de abur de joasă presiune, Indicativ: PT C 9-2010, Ediţia 1;

· I13-2015 Normativ pentru proiectarea, executarea si exploatarea instalațiilor de incalzire centrala 
· I 7 - 2011 - Normativ pentru proiectarea şi executarea instalaţiilor electrice până la 1000V c.a. şi 1500V c.c.

· Normele Tehnice NTPEE - 2008 actualizat, aprobate prin Ordinul A.N.R.E 5 /2009 publicat în Monitorul Oficial al României nr. 225/16.04.2009 cu modificările şi completările aduse de Ordinul ANRE nr. 19/ 2010 (Monitorul Oficial al României nr. 531/29.07.2010) - Ordinul ANRE nr. 111 /2013 (Monitorul Oficial al României nr. 828/23.12.2013) - Ordinul ANRE nr. 179 /2015 (Monitorul Oficial al României nr. 969/28.12.2015)

· NTE 007/08/00 – Normativ pentru proiectarea şi executarea reţelelor de cabluri electrice.

· C 56-2002 Normativ pentru verificarea calităţii lucrărilor de construcţii şi instalaţii aferente;
· HOTĂRÂRE nr. 1425 din 11 octombrie 2006 pentru aprobarea Normelor metodologice de aplicare a prevederilor Legii securităţii şi sănătăţii în muncă nr. 319/2006;

· - Ordin nr. 119/2014 pentru aprobarea Normelor de igiena si sanatate publica privind mediul de viata al populatiei;

· Legea Securitatii si Sanatatii in Munca nr. 319/13.07.2006 – MO nr. 646/26.07.2006;

· HG pentru aprobarea normelor metodologice de aplicare a prevederilor Legii Securitatii si Sanatatii nr. 319/13.07.2006, nr. 1425/11/10.2006 – MO NR. 882/20.10.2006 modificata cu H.G. 955/2010;

· Legea privind Apararea Impotriva Incendiilor, nr. 307/12.07.2006 – MO nr. 633/21.07.2006 cu modificarile ulterioare;

· HG privind cerintele minime de securitate si sanatate pentru santierele temporare sau mobile, nr.300/02.03.2006 – MO nr. 252/21.03.2006 cu modificarile ulterioare;

· Codul muncii – Titlul V – Sanatate si securitate in munca.

6.2. La lucrările la care se fac încercări, calitatea probei se consideră realizată dacă rezultatele se înscriu în toleranțele admise prin reglementările tehnice în vigoare.

7. Caracterul confidențial al contractului

7.1. - O parte contractantă nu are dreptul, fără acordul scris al celeilalte părți de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale. 
8. Drepturi de proprietate intelectuală 

8.1. Contractantul are obligația de a despăgubi autoritatea contractanta împotriva oricăror:

a) reclamații și acțiuni in justiție ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru ori în legătură cu execuția lucrărilor sau încorporate în acestea; și 

b) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea proiectului sau specificațiilor tehnice întocmite de către autoritatea contractantă. 
9. Garantia de buna executie a contractului 
9.1. - (1) Contractantul are obligația de a constitui garanția de bună execuție a contractului în perioada convenită în contract, nu mai târziu de 5 (cinci) zile lucrătoare de la semnarea contractului de ambele părți și va transmite autorității contractante dovada constituirii garanției de bună execuție cel mai târziu în ziua următoare constituirii acesteia. Perioada de valabilitate a garanției trebuie să acopere atât durata de execuție a contractului cât și perioada de garanție acordată lucrărilor.
(2) În cazul neconstituirii garanţiei de bună execuţie de către contractant, în termenul stabilit prin contract, autoritatea contractantă poate rezilia contractul fără nici o formalitate prealabilă şi fără intervenţia instanţei de judecată, aceasta având dreptul de a pretinde plata de daune-interese.

9.2. - Cuantumul garanției de bună execuție a contractului reprezintă 10 % din prețul acestuia fără TVA, în valoare de ……………. lei și se constituie conform art. 40 alin. (1) din Normele Metodologice aprobate prin H.G.395 din 2 iunie 2016, prin:

a) virament bancar în contul RO02TREZ4065005XXX000411, Trezoreria Iaşi (CF:4701126);
b) un instrument de garantare constituit irevocabil în favoarea Universităţii ”Alexandru Ioan Cuza” din Iaşi, emis de o instituţie de credit din România sau din alt stat sau de o societate de asigurări, în condiţiile legii, şi devine anexă la contract;
În cazul în care garanția de bună execuție este constituită printr-un instrument de garantare, perioada de valabilitate a acestuia trebuie să acopere atât durata de execuție a contractului cât și perioada de garanție acordată lucrărilor.

9.3. - Autoritatea contractantă are dreptul de a emite pretenții asupra garanției de bună execuție, oricând pe parcursul valabilității contractului, în limita prejudiciului creat, dacă contractantul nu își indeplineste din culpa sa obligațiile asumate prin prezentul contract. Anterior emiterii unei pretenții asupra garanției de bună execuție autoritatea contractantă are obligația de a notifica acest lucru contractantului, precizând totodată obligațiile care nu au fost respectate.

9.4. -Autoritatea contractantă are obligaţia de a elibera/restitui garanţia de bună execuţie conform legislației în vigoare, respectiv:
a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim. Dacă comisia de recepţie la terminarea lucrărilor, în urma evaluării gradului de risc pentru vicii ascunse, va constata că riscul pentru vicii ascunse este crescut, va stabili o altă dată pentru restituirea cotei de 70% din valoarea Garanţiei de bună execuţie. Această dată stabilită pentru restituirea a 70% din valoarea Garanţiei de bună execuţie nu va putea depăşi perioada de garanţie acordată lucrării.

b) restul de 30% din valoarea Garanţiei, la expirarea perioadei de garanţie a lucrărilor executate, pe baza procesului-verbal de recepţie finală.

9.5. -Garanţia tehnică este distinctă de garanţia de bună execuţie a contractului.

9.6 –Autoritatea contractanta are dreptul de a utiliza garanția de bună execuție oricând pe durata contractului, cu titlu de penalitate/despăgubire, în cazul în care contractantul nu își indeplinește oricare dintre obligațiile asumate prin contract. În această situație, autoritatea contractantă se angajează să notifice încălcarea obligației cu cel puțin 15 zile înainte de data utilizării garanţiei de bună execuţie.

9.7 În situaţia executării garanţiei de bună execuţie, parţial sau total, Contractantul are obligaţia de a reîntregi garanţia în termen de 5 zile lucrătoare de la data primirii notificării din partea autorității contractante. În cazul în care garanția de bună execuție nu este reîntregită (valoric) în termenul stabilit, atunci autoritatea contractantă are dreptul să aplice prevederile art. 12.1 lit.a), până la data îndeplinirii acestei obligații de către contractant.

9.8 În situația în care părțile convin prelungirea termenului de execuție a lucrărilor contractate, sau, în situația în care lucrările ce fac obiectul contractului nu sunt finalizate în termenul stabilit prin contract, executantul are obligația de a prelungi valabilitatea instrumentului de garantare, astfel încât acesta să fie valabil de la data expirării perioadei inițiale pe durata necesară finalizării execuției lucrărilor, până la semnarea procesului verbal de recepție finală (după expirarea perioadei de garanție a lucrărilor executate).

În cazul în care valabilitatea garanției de bună execuție nu este prelungită în termenul stabilit, atunci autoritatea contractantă are dreptul să aplice prevederile art. 12.1 lit. a), până la data îndeplinirii acestei obligații de către contractant.

9.9 În cazul în care pe parcursul executării contractului de lucrări convin suplimentarea prin act adițional a valorii contractului, contractantul are obligația de a completa garanția de buna execuție în corelație cu noua valoare a contractului de achiziție publică în termen de 5 zile lucrătoare de la data semnării de către ambele părți a unui act adițional .

În cazul nesuplimentării valorii garanţiei de bună execuţie de către contractant, în termenul stabilit prin contract, autoritatea contractantă are dreptul să aplice prevederile art. 12 până la data îndeplinirii acestei obligații de către contractant.


10 Obligaţiile principale ale Contractantului
 10.1.-(1)Contractantul are obligaţia:

- de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu specificatiile tehnice, solicitarea de ofertă, oferta depusă și cu obligaţiile asumate prin contract;
- de a asigura mententanța preventivă pe perioada garanției, în baza unui contract distinct.
       (2)Contractantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de și pentru contract, cât și pentru mentenanța preventivă.

10.2-(1)Contractantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor Legii privind calitatea în construcţii nr 10 /1995.
     (2) Contractantul are obligația de a notifica prompt autoritatea contractantă despre toate erorile, omisiunile, viciile sau altele asemenea descoperite de el pe durata indeplinirii contractului. 

10.3. - (1) Contractantul are obligația de a respecta și de a executa dispozițiile autorității contractante în orice problemă menționată sau nemenționată în contract, referitoare la lucrare. În cazul în care contractantul consideră că dispozițiile autorității contractante sunt nejustificate sau inoportune, acesta are dreptul de a ridica obiecții în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor legale. 

     (2) În cazul în care respectarea și executarea dispozițiilor prevăzute la alin. (1) determină dificultăți în execuție care generează costuri suplimentare, aceste costuri vor fi acoperite, după caz, pe cheltuiala autorității contractante. 

10.4. - (1) Contractantul este responsabil de trasarea corectă a lucrărilor față de reperele date de autoritatea contractantă, precum și de furnizarea tuturor echipamentelor, instrumentelor, dispozitivelor și resurselor umane necesare în vederea îndeplinirii responsabilității respective. 

     (2) În cazul în care pe parcursul execuției lucrărilor survine o eroare în poziția, cotele, dimensiunile sau aliniamentul oricărei părti a lucrărilor, contractantul are obligația să rectifice eroarea constatată, pe cheltuiala sa, cu excepția situației în care eroarea respectivă este rezultatul datelor incorecte furnizate în scris de către autoritatea contractantă. De asemenea, contractantul este obligat să îndepărteze sau să refacă orice lucrare sau parte din lucrare necorespunzătoare din punct de vedere calitativ, pe cheltuiala sa.

10.5. Contractantul este responsabil pentru menținerea în bună stare a lucrărilor, materialelor, echipamentelor și instalațiilor care urmează să fie puse în operă de la data predării amplasamentului până la data semnării procesului-verbal de recepție a acesteia. 

10.6. - (1) Pe parcursul execuției lucrării, contractantul are obligația:

    a) de a evita pe cât posibil acumularea de obstacole inutile pe șantier și/sau blocarea căilor de acces; 

    b) de a depozita sau de a retrage orice utilaje, echipamente, instalații, surplus de materiale; 

    c) de a aduna și de a îndepărta de pe șantier dărămăturile, molozul sau lucrările provizorii de orice fel, care nu mai sunt necesare. 

   (2) Contractantul are dreptul de a reține pe șantier până la sfârșitul perioadei de garanție numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.

    (3) Contractantul are obligaţia de a pune la dispoziţia autorității contractante, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care contractantul trebuie să le întocmească sau care sunt cerute de autoritatea contractantă. 
   (4) Contractantul are obligaţia de a prezenta autorității contractante pe parcursul  executării lucrărilor, documentele de calitate, conformitate şi garanţie pentru materialele puse în operă;
10.7. - Pe parcursul execuţiei lucrărilor şi remedierii viciilor ascunse, contractantul are obligaţia:
     (1) - de a lua toate măsurile pentru asigurarea sigurantei  tuturor persoanelor a căror prezenţă pe şantier este autorizată, să asigure instruirea personalului propriu cu privire la normele de protecție a muncii prevăzute în Legea nr. 319/2006 și respectarea acestor norme şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi recepționate/ocupate de către Autoritatea contractanta) în starea de ordine necesară evitării oricărui pericol pentru respectivele persoane. Eventualele accidente survenite ca urmare a nerespectarii acestor obligații de către personalul contractantului vor atrage răspunderea contractantului.
     (2) - de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către autoritatea contractanta sau de către alte autorităţi competente, în scopul protejării lucrărilor sau al asigurării confortului riveranilor;
     (3) - de a lua toate măsurile rezonabil necesare pentru a proteja mediul, inclusiv în afara perimetrului şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.
     (4) Contractantul va despăgubi autoritatea contractantă împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţiile prevăzute la alin. (1) – (3), pentru care responsabilitatea revine contractantului.
10.8 Contractantul poartă întreaga răspundere în cazul producerii accidentelor de muncă, evenimentelor și incidentelor periculoase ori îmbolnăvirilor profesionale generate sau produse de echipamente tehnice (utilaje, instalatii, etc) și procedeele tehnologice utilizate de către lucrătorii sai și dacă este cazul, cei ai subcontractanților. Pentru evitarea oricărui dubiu, beneficiarul nu va fi responsabil de nici un fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de contractant sau de vreun subcontractant al acestuia sau vreunui vizitator pe șantier/pe amplasament, cu excepția accidentelor sau prejudiciilor rezultate din vina beneficiarului sau a angajaților acestuia, care trebuie dovedită.
10.9 Contractantul va lua pe costul propriu, toate măsurile necesare pentru prevenirea și stingerea incendiilor pe amplasament conform legislației aplicabile. Intregul personal va fi instruit in ceea ce priveste masurile de siguranta, iar contractantul va supraveghea modul de aplicare a acestor masuri. Contractantul va lua de asemenea toate măsurile necesare pentru a asigura pe amplasament echipamentele necesare în caz de incendiu, iar în cazul izbucnirii unui incendiu, va acționa cu promtitudine, în vederea stingerii acestuia. Contractantul va fi direct răspunzator și va acoperi toate și orice daune aferente consecintelor oricărui incendiu izbucnit pe amplasament.

10.10 În caz de avariere, distrugere, furt sau accidente care au loc pe șantier, contractantul va răspunde față de terți și va suporta costurile lucrărilor sau remedierea și înlocuirea a bunurilor/lucrărilor afectate.

10.11 Contractantul va instrui la fața locului personalul desemnat de autoritatea contractantă, pentru utilizarea echipamentului. Numărul persoanelor care vor instruite este: 3 (fochistii deservenți și șeful de formație). Instruirea va fi organizată după ce echipamentul este funcțional și trebuie să permită personalului autorității contractante, înțelegerea tuturor funcționalităților; operarea echipamentului; va oferi informații despre mentenanța de rutină care trebuie să fie efectuată de către utilizator; depistarea problemelor și diagnosticare de baza. Sesiunea de instruire în limba română se va desfășura pe durata a minim 2 ore, în timpul programului de lucru între orele 07:30-14:00 și se va finaliza prin semnarea unui proces verbal de instruire.
10.12 Contractantul va întreține permanent curățenia spațiilor de lucru, evacuând periodic zonele încărcate cu materiale reziduale. De asemenea, pe parcursul desfășurării lucrărilor, contractantul este obligat să mențină libere căile de acces, să retraga utilitățile nefolosite, să îndepărteze surplusul de materiale și deșeurile și lucrările provizorii de orice fel când acestea nu sunt necesare.
10.13 Contractantul are obligatia de a gestiona deșeurile generate de amplasamentul lucrărilor în conformitate cu reglementările în vigoare. În conformitate cu reglementările în vigoare, deşeurile vor fi colectate, transportate şi depuse la rampa de depozitare în vederea neutralizării lor. 

Deseurile metalice rezultate în urma lucrărilor (conducte, vane, cazanele de apă caldă demontate și părți ale acestora se vor depozita pe platforma betonata dintre căminele C1 și C2). 

Deşeurile menajere şi cele asimilabile acestora vor fi colectate în interiorul şantierului în puncte speciale prevăzute cu containere tip pubele.

Deşeurile inerte (materiale de construcţie,etc) se vor transporta în locurile indicate de reprezentatul achizitorului, pe cheltuiala executantului.

Nu se vor arunca, nu se vor incinera, nu se vor depozita pe sol și nici nu se vor îngropa deşeuri menajere sau alte tipuri de deşeuri (lavete, recipienţi pentru vopsele etc.).

10.14 La finalizarea lucrarilor, contractantul va preda autorității contractante lucrările și spațiile în care a executat aceste lucrări în perfectă stare de curățenie și într-o stare deplin funcțională. De aceea, înainte de finalizarea lucrărilor contractantul va înlătura toate materialele reziduale din incinta, precum și toate uneltele, schelele, utilajele și toate materialele ce nu aparțin autorității contractante.
11.Obligaţiile Autoritatii contractante

11.1-(1)Până la începerea lucrărilor autoritatea contractanta are obligaţia de a obţine toate autorizaţiile şi avizele necesare execuţiei acestora.

         (2) - Autoritatea contractanta are obligația de a pune la dispoziție contractantului întreaga documentație necesară pentru execuția lucrărilor contractate.

11.2. - Autoritatea contractantă are obligaţia de a pune la dispoziţia contractantului, fără plată, dacă nu s-a convenit altfel, următoarele:
         a) amplasamentul lucrării, liber de orice sarcină;
         b) suprafeţele de teren necesare pentru depozitare şi pentru organizarea de şantier;
         c) căile de acces rutier în perimetrul lucrării;
         d) racordurile pentru utilităţi (apă,  energie, etc.), până la limita amplasamentului şantierului.
11.3.- Autoritatea contractantă este responsabilă pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia contractantului, precum şi pentru materializarea cotelor de nivel în imediata apropiere a terenului.
11.4. - Autoritatea contractantă are obligaţia de a examina şi măsura lucrările care devin ascunse în cel mult 5 zile lucrătoare de la notificarea transmisă de contractant.
11.5.- Autoritatea contractantă este pe deplin responsabilă de exactitatea documentelor şi a oricăror alte informaţii furnizate contractantului, precum şi pentru dispoziţiile şi livrările sale.
11.6.- Persoana desemnată, din cadrul Direcţiei Tehnice, care să asigure legătura cu contractantul este adm. fin. Radu Prună, tel. 0232 201141.
  
12. Sancţiuni pentru neîndeplinirea culpabilă a obligaţiilor
12.1. a) În cazul în care, din vina sa exclusivă, contractantul din culpa sa nu reușește să îşi îndeplinească obligaţiile asumate prin contract, atunci autoritatea contractantă are dreptul de a deduce din preţul contractului, ca penalităţi, o sumă în cuantum de 0,06% din valoarea în lei a lucrării neexecutate, calculată pro-rata temporis pentru fiecare zi de întârziere până la îndeplinirea tuturor obligaţiilor contractuale, fără ca valoarea totală a penalităților să depășească suma asupra careia au fost calculate.

b) În cazul în care autoritatea contractantă, din culpa sa,  nu onorează facturile la termenul stabilit, atunci contractantul are dreptul de a percepe ca penalităţi, o sumă echivalentă cu o cotă procentuală din plata neefectuată de 0,06% pentru fiecare zi de întârziere, până la îndeplinirea efectivă a obligaţiilor, fără ca valoarea totala a penalitatilor să depășească suma asupra căreia au fost calculate.

12.2. Răspunderea juridică a contractantului pentru neîndeplinirea sau îndeplinirea necorespunzătoare a obligațiilor din prezentul contract, va putea fi angajată și după expirarea duratei contractului.

13.Începerea şi execuţia lucrărilor
13.1. - (1)Contractantul are obligaţia de a începe lucrările conform cu clauzele contractului.
13.2. - (1) Lucrările trebuie să se deruleze conform graficului de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.
          (2) Contractantul va prezenta, autoritatii contractante, în termen de 5 zile de la primirea ordinului de incepere a lucrarilor, graficul de execuţie de detaliu, alcătuit în ordinea tehnologică de execuţie. În cazul în care, după opinia autorității contractante, desfăşurarea lucrărilor nu concordă cu graficul de execuţie a lucrărilor, la cererea autoritatii contractante, contractantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe contractant de niciuna dintre îndatoririle asumate prin contract.
          (3) În cazul în care contractantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 13.2 alin. (2), autoritatea contractanta este îndreptăţita să-i fixeze contractantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.
13.3. - (1) Autoritatea contractanta are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile tehnice atașate solicitării de ofertă, oferta tehnica. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop şi anume responsabilul tehnic cu execuţia din partea contractantului sau, dacă este cazul, altă persoană fizică sau juridică atestată potrivit legii, din partea autorității contractante.
         (2) Contractantul are obligaţia de a asigura accesul reprezentantului autoritatii contractante la locul de executare a lucrarilor, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse.
13.4. - (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de acceptare a recepţiei provizorii şi a recepţiei finale (calitative) se vor face potrivit clauzelor contractuale.
        (2) Contractantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin Contractantului.
        (3) Probele neprevăzute şi comandate de autoritatea contractanta pentru verificarea unor lucrări sau materiale puse în operă vor fi suportate de contractant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului, în caz contrar autoritatea contractanta va suporta aceste cheltuieli.
13.5. Contractantul are obligația de a nu acoperi lucrările care devin ascunse, fără aprobarea autoritații contractante. Contractantul are obligația de a notifica autoritatea contractanta, ori de câte ori astfel de lucrări sunt finalizate, pentru a fi examinate și măsurate. În caz contrar contractantul are obligația de a dezveli orice parte sau părți lucrate, pe cheltuiala sa și la dispoziția autorității contractante, și de a reface această parte sau aceste părți din lucrare dacă este cazul, fără cheltuieli suplimentare din partea autorității contractante.

14.Întârzierea, suspendarea si reluarea executiei lucrarilor.
14.1- În cazul în care:
      (1)  volumul sau natura lucrărilor neprevăzute; sau
      (2)  condiţiile climaterice excepţional de nefavorabile; sau
      (3) oricare alt motiv de întârziere care nu se datorează Contractantului şi nu a survenit prin încălcarea contractului de către acesta îndreptăţesc Contractantul de a solicita prelungirea termenului de execuţie a lucrărilor sau a oricărei părţi a acestora. 

14.2 În oricare dintre situațiile enumerate la 14.1, prin consultare, părţile vor stabili:
       (1) orice prelungire a duratei de execuţie la care Contractantul are dreptul;
       (2) totalul cheltuielilor suplimentare, care se va adăuga la preţul contractului.

Aceste modificari se vor  face cu acordul părţilor, prin act  adiţional.

În afara cazului în care autoritatea contractanta este de acord cu o prelungire a termenului de execuție,  orice întârziere în îndeplinirea contractului dă dreptul acestuia de a solicita penalităţi contractantului. 
14.3 (1) Autoritatea Contractantă poate oricând dispune Contractantului, prin notificare prealabilă, suspendarea executării unei părţi sau a tuturor lucrărilor. Pe perioada suspendării, Contractantul are obligaţia de a proteja, păstra şi asigura paza tuturor lucrărilor împotriva deteriorării, pierderii sau degradărilor.

 (2) Decalarea termenului contractual va fi calculată luând în considerare perioada de suspendare, adăugându-se o durată suplimentară apreciată de comun acord pentru reintrarea în ritmul normal, fără cheltuieli suplimentare din partea Autorității Contractante.

15.Finalizarea lucrărilor
15.1.- Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.
15.2. -(1) La finalizarea lucrărilor, Contractantul are obligaţia de a notifica, în scris, Autoritatea contractanta că sunt îndeplinite condiţiile de recepţie, solicitând acestuia convocarea comisiei de recepţie.  Contractantul garantează că la data recepţiei lucrarea  executată va avea calitatea solicitată prin documentația de achiziție și va corespunde  reglementărilor, standardelor şi prescripţiilor  tehnice în vigoare, inclusiv cele referitoare la siguranţa în exploatare şi tehnica securităţii muncii, corespunde reglementărilor tehnice în vigoare şi nu este afectată de vicii care ar diminua sau ar anula valoarea sau posibilitatea de utilizare, conform condiţiilor normale de folosire sau a celor solicitate în specificaţiile tehnice atașate solicitării de ofertă.

 (2) Pe baza situaţiilor de lucrări executate confirmate şi a constatărilor efectuate pe teren, Autoritatea contractanta va aprecia dacă sunt întrunite condiţiile pentru a convoca comisia de recepţie. Recepția cantitativă și calitativă a lucrărilor executate se va face de o comisie a Autorității Contractante, prin măsurare, examinare nemijlocită și analizarea documentelor calității (certificate de calitate/conformitate a materialelor, buletine de încerări) și prin compararea situațiilor de lucrări cu lista lucrărilor executate. În cazul în care se constată că sunt lipsuri sau deficienţe, acestea vor fi notificate Contractantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a Contractantului, Autoritatea contractanta va convoca comisia de recepţie.
 (3) Documentațiile pe care contractantul trebuie să le livreze autorității contractante în cadrul contractului sunt: 

· Carti tehnice pentru echipamentele noi procurate (cazane de apa calda, arzatoare de gaze naturale, tablouri de comanda  si pompe)

· Proiecte instalatii de incalzire actualizate

· Proiecte instalatii utilizare gaze naturale actualizate

· PV probe hidraulice

· PV probe sistem automatizare

· Cartea echipamentului ISCIR ( pentru cele noi si relocate)

Echipamentele trebuie insotite de agrementele tehnice obtinute în urma testelor si verificarilor de la producator. ( pentru caan de apă caldă )

15.3. - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. Recepția se va desfășura conform legislației în vigoare.
15.4. - Contractul nu va fi considerat terminat până când procesul-verbal de receptie finală nu va fi semnat de comisia de recepție. Recepția finală va fi efectuată conform prevederilor legale, dupa expirarea perioadei de garanție. 

16.Perioada de garanţie acordată lucrărilor
16.1. - Perioada de garanţie este:

Garanţia acordată lucrărilor : minim 24 luni de la recepția la terminarea lucrarilor.

Garanţia pentru piesele utilizate: minim 24 luni, acolo unde producătorul nu oferă mai mult.

Garanţia pentru echipamentele noi (cazane, arzatoare, panouri de comanda, pompe: minim 24 luni, acolo unde producătorul nu oferă mai mult

16.2. -(1) În perioada de garanţie, contractantul are obligaţia, în urma dispoziţiei date de autoritatea contractanta, de a asigura mentenanta in baza unui contract distinct, ce va fi incheiat intre parti.
17.Modalităţi de plată
17.1.- Autoritatea contractanta nu acorda avans  Contractantului.

17.2.- Plata ce reprezinta lucrarile efectuate de Contractant până la incidenta valorii contractului, se va face in termen de până la 30 zile calendaristice dupa  semnarea procesului verbal de receptie la terminarea lucrarilor, a procesului verbal de instruirea a personalului și a procesului verbal de recepție a actualizării proiectelor de catre ambele parti si in baza facturii emise de catre Contractant pentru aceste lucrari. 
17.3.- Recepţia finală va fi efectuată conform prevederilor legale, după expirarea perioadei de garanţie.
18.Ajustarea preţului contractului
18.1.- Pentru lucrările executate, plăţile datorate de Autoritatea contractanta Contractantului sunt cele declarate în oferta, anexă la contract.
18.2 – Actualizarea (ajustarea) pretului contractului se va face doar în condițiile îndeplinirii prevederilor art. 6 din Instrucțiunea  2/2018 privind ajustarea prețului contractului de achiziție publică/sectorială și se va iniția ca urmare a unei solicitări a contractantului care va avea obligația de a justifica temeinic solicitarea sa.
19.Amendamente
19.1.- Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional..
19.2 – Orice modificare a clauzelor contractuale nu poate avea loc decât în cursul perioadei de valabilitate a contractului.
20. Subcontractanţi

20.1- Contractantul are obligaţia, în cazul în care părţi din contract le subcontractează, de a prezenta la încheierea contractului, toate contractele încheiate cu subcontractanţii desemnaţi. Contractele prezentate trebuie să fie în concordanță cu oferta contractantului.

20.2 - Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

20.3 -(1)Contractantul este pe deplin răspunzător faţă de autoritatea contractantă de modul în care îndeplineşte contractul.

     (2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

     (3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

20.4.-Pe parcursul derulării contractului, Contractantul are dreptul de a înlocui subcontractanții, cu acordul autorității contractante, în următoarele situații:

     a) înlocuirea subcontractanților nominalizați în ofertă și ale căror activități au fost indicate în ofertă ca fiind realizate de subcontractanți;

    b)declararea unor noi subcontractanți ulterior semnării contractului de achiziție publică în condițiile în care lucrările/serviciile ce urmează a fi subcontractate au fost prevăzute în ofertă fără a se indica inițial opțiunea subcontractării acestora;

    c)renunțarea/retragerea subcontractanților din contractul de achiziție publică;

20.5. - În vederea obținerii acordului Autorității Contractante noii subcontractanți sunt obligați să prezinte:

     -  o declarație pe proprie răspundere prin care își asumă prevederile specificațiile tehnice și a propunerii tehnice depusă de către Contractant la ofertă, pentru activitățile supuse subcontractării;
    - contractele de subcontractare încheiate între Contractant și noii subcontractanți ce vor cuprinde obligatoriu și fără a se limita la acestea, informații  cu privire la activitățile ce urmează a fi subcontractate, datele de contact și reprezentanții legali, valoarea aferentă activității ce va face obiectul contractului;

   - certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie public;

20.6. Dispozițiile privind înlocuirea/implicarea de noi subcontractanți nu diminuează în nici o situație răspunderea Contractantului în ceea ce privește modul de îndeplinire a Contractului.
20.7 –Autoritatea contractantă poate efectua plăți corespunzătoare părții/părților din Contract îndeplinite de către subcontractanți dacă aceștia și-au exprimat în mod expres această opțiune, conform dispozitiior legale aplicabile privind achizițiile publice.
21. Cesiunea de creanță

21.1. - Contractantul are obligatia de a nu transfera total sau partial obligatiile sale asumate prin contract, fara sa obtina in prealabil acordul scris al Autoritatea contractanta. 

21.2. – Cesiunea de creanță nu va exonera Contractantul de nici o responsabilitate privind garantia sau orice alte obligatii asumate prin contract.

21.3 -Cesiunea dreptului de creanță se va face cu respectarea prevederilor Legii  98/2016 și HG 395/2016.
22. Rezilierea contractului
22.1 - Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operând în termen de 5 zile de la primirea declarației de reziliere comunicata in scris de partea lezată, dacă în termenul de 5 zile de la primirea notificarii, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate fără intervenţia instanţei de judecată, partea lezată având dreptul de a pretinde plata de daune-interese.

22.2 - Autoritatea contractanta isi rezerva dreptul de a denunta unilateral contractul de lucrari in cel mult 10 de zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale astfel incat indeplinirea contractului respectiv ar fi contrara interesului public.
23. Încetarea contractului

23.1. Prezentul contract încetează în următoarele cazuri:


a) părţile convin de comun acord încetarea contractului;


b) expirarea duratei contractului;


c) prin reziliere, în condiţiile prezentului contract ;


d) în cazul  procedurilor de faliment, a retragerii autorizaţiei de funcţionare a unuia din contractanţi;


e) prin denunţare unilaterală in conditiile prevazute la art.223(1) din legea 98/2016, si ale prezentului contract ;


f) prin imposibilitate de executare, în condiţiile art.24. 

24.Forţa majoră
24.1.-  Forţa majoră este constatată de o autoritate competentă.
24.2.- Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
24.3.- Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
24.4.- Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
24.5.- Dacă forţa majoră acţionează sau se estimează că va acţiona o perioada mai mare de 10 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.
25.Soluţionarea litigiilor
25.1. Autoritatea contractanta şi Contractantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2  Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează de catre instanta competenta, conform prevederilor legale.
26.Limba care guvernează contractul
26.1.- Limba care guvernează contractul este limba română.
27.Nulitati
27.1.- Dacă o clauză a acestui contract va fi declarată nulă, celelalte prevederi ale contractului nu vor fi afectate de aceasta nulitate. Părţile convin ca orice clauză declarată nulă sa fie înlocuită printr-o altă clauză care să corespundă cât mai cu putinţă scopului contractului. În cazul în care, ca urmare a demersurilor făcute de părţi, clauza declarată nulă nu poate fi înlocuită cu una care să corespundă cât mai cu putinţă scopului contractului, şi această clauză este de esenţa contractului, contractul se va rezilia de plin drept.

28.Comunicări
   28.1.-(1)Orice comunicare între părţi, referitoare la îndeplinirea prezentului contract, trebuie să fie transmisă în scris.
  (2)Orice document scris trebuie înregistrat atât în momentul transmiterii, cât şi în momentul primirii.
  28.2.- Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.
29. Confidențialitatea informațiilor și protecția datelor cu caracter personal

29.1- Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

29.2- Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

29.3- Colectarea,  prelucrarea și stocarea/arhivarea  datelor cu caracter personal se vor realiza în conformitate cu prevederile Regulamentului nr. 679  /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

29.4- Datele cu caracter personal, așa cum sunt clasificate în Regulamentul (UE) 679 / 2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.
29.5- Părțile contractuale vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

29.6- Părțile contractuale vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

30.Legea aplicabilă contractului
30.1.- Contractul va fi interpretat conform legilor din România. 

Părţile au înţeles să încheie astăzi, ______________________, prezentul contract în două exemplare originale, câte unul pentru fiecare parte.

